**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 10.***

***MELLÉKLET: 1 db***

***TÁRGY: Javaslat a Szekszárdi Roma Nemzetiségi Önkormányzat 2021. évi költségvetésének módosítására***

***E L Ő T E R J E S Z T É S***

***A SZEKSZÁRDI ROMA NEMZETISÉGI ÖNKORMÁNYZAT KÉPVISELŐ-TESTÜLETE***

***2021. június 24.-I RENDES ÜLÉSÉRE***

|  |  |
| --- | --- |
| ***ELŐTERJESZTŐ:*** | ***ifj. Kovács György elnök*** |
| ***AZ ELŐTERJESZTÉST KÉSZÍTETTE:***  ***ELŐADÓ:*** | ***Szántóné Karl Rita költségvetési és pénzügyi ügyintéző***  ***Szántóné Karl Rita költségvetési és pénzügyi ügyintéző*** |
|  |  |
|  |  |
|  |  |

***TÖRVÉNYESSÉGI VÉLEMÉNYEZÉSRE BEMUTATVA:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**dr. Göttlinger István aljegyző**

*Terjedelem: 1 + 3 oldal*

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.), valamint a végrehajtásáról szóló 368/2011. (XII.31.) Kormányrendelet (továbbiakban: Ávr.) rendelkezik a költségvetési határozat módosításáról.

Az Áht. 34. § (4)-(5) törvény értelmében:

*„(4) A képviselő-testület a (2) és (3) bekezdés szerinti* ***előirányzat-módosítás****, előirányzat-átcsoportosítás átvezetéseként - az első negyedév kivételével -* ***negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig,*** *december 31-i hatállyal módosítja a költségvetési rendeletét. Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.*

*(5)* ***A nemzetiségi önkormányzat****, a társulás, a térségi fejlesztési tanács, valamint az általuk irányított költségvetési szervek* ***bevételi előirányzatainak és kiadási előirányzatainak módosítására, átcsoportosítására az (1)-(4) bekezdést kell alkalmazni, azzal hogy a képviselő-testület hatáskörét a nemzetiségi önkormányzat testülete****, közgyűlése, a társulási tanács, illetve a térségi fejlesztési tanács tagjai gyakorolják, polgármesteren* ***a nemzetiségi önkormányzat elnökét****, a társulási tanács elnökét, illetve a térségi fejlesztési tanács elnökét kell érteni.”*

A nemzetiségi önkormányzat költségvetési határozatának módosítását saját hatáskörben az alábbi változások indokolják:

* Bevételi oldalon a nemzetiségi önkormányzat 2021. évi feladatalapú támogatása szerepel 560 ezer forint összegben.
* A Szekszárdi Roma Nemzetiségi Önkormányzat 2020. évi költségvetési maradványának igénybevétele 471 ezer forint.
* Kiadási oldalon a személyi juttatások, valamint munkaadót terhelő járulékok és szociális hozzájárulás adó pótelőirányzata mindösszesen 450 ezer forint.
* A dologi kiadások előirányzata 483 ezer forinttal kerül emelésre.
* A beruházások pótelőirányzata 100 ezer forint.

A változások átvezetésre kerültek az önkormányzat költségvetésében, ezáltal a költségvetés főösszege 5 540 ezer forintról 6 573 ezer forintra változik.

Kérem a Tisztelt Képviselő-testületet az előterjesztés megtárgyalására, és a határozati javaslat elfogadására.

**Szekszárd, 2021. június 17.**

**ifj. Kovács György**

**elnök**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2021. (…) határozata**

**a 2021. évi költségvetés módosításáról**

A Szekszárdi Roma Nemzetiségi Önkormányzat Képviselő-testülete az államháztartásról szóló 2011. évi CXCV. törvény 26. § (1) bekezdése alapján, figyelemmel az államháztartásról szóló törvény végrehajtásáról szóló 368/2011.(XII.31.) Korm. rendelet előírásaira a nemzetiségi önkormányzat 2021. évi költségvetésének elfogadásáról szóló 8/2021. (II.16.) határozatát (a továbbiakban: Határozat) az alábbiak szerint módosítja:

1. **A Határozat II. 1.-2. pontja helyébe az alábbi rendelkezés lép:**

**„II. A költségvetés bevételei és kiadásai**

1. A Képviselő-testület a Szekszárdi Roma Nemzetiségi Önkormányzat 2021. évi költségvetésének
   1. **bevételi főösszegét 6 573 ezer Ft-ban,**

**b) kiadási főösszegét 6 573 ezer Ft-ban**

állapítja meg.

1. A Képviselő-testület a költségvetési kiadás

a) működési célú összegét: 6 323 ezer Ft-ban,

b) felhalmozási célú összegét: 250 ezer Ft-ban

állapítja meg.”

1. **A Határozat II. fejezete az alábbi 13.-16. pontokkal egészül ki:**

13. A Képviselő-testület a Nemzetiségi Önkormányzat nevében végzett beruházások összegét a 7. melléklet szerint hagyja jóvá.

14. A Képviselő-testület a Nemzetiségi Önkormányzat nevében végzett felújítások összegét a 8. melléklet szerint hagyja jóvá.

15. A Képviselő-testület a Nemzetiségi Önkormányzat Európai Uniós forrásból finanszírozott programjainak, projektjeinek összegét a 9. melléklet szerint hagyja jóvá.

16. A Képviselő-testület a Nemzetiségi Önkormányzat Hazai pályázati forrásból finanszírozott programjainak, projektjeinek összegét a 10. melléklet szerint hagyja jóvá.

1. **A határozat mellékletei az alábbiak szerint módosulnak:**

(1) A határozat I. mérlege helyébe jelen határozat I. mérlege lép.

(2) A határozat I.A. mérlege helyébe jelen határozat I.A. mérlege lép.

(3) A határozat 1. melléklete helyébe jelen határozat 1. melléklete lép.

(4) A határozat 2. melléklete helyébe jelen határozat 2. melléklete lép.

(5) A határozat 3. melléklete helyébe jelen határozat 3. melléklete lép.

(6) A határozat 4. melléklete helyébe jelen határozat 4. melléklete lép.

(7) A határozat 5. melléklete helyébe jelen határozat 5. melléklete lép.

(8) A határozat 6. melléklete helyébe jelen határozat 6. melléklete lép.

**4. A határozat egyéb pontjai változatlanok maradnak.**

**5. A határozat az elfogadása napján lép hatályba.**

**Határidő: a döntéshozatal napja**

**Felelős: ifj. Kovács György elnök**