**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 11.***

***MELLÉKLET: 1 db***

***TÁRGY: Kérelem tiszteletdíj visszafizetésével kapcsolatban részletfizetési kedvezmény megállapítására***

***E L Ő T E R J E S Z T É S***

***A SZEKSZÁRDI ROMA NEMZETISÉGI ÖNKORMÁNYZAT KÉPVISELŐ-TESTÜLETE***

***2021. június 24.-I RENDES ÜLÉSÉRE***

|  |  |
| --- | --- |
| ***ELŐTERJESZTŐ:*** | ***ifj. Kovács György elnök*** |
| ***AZ ELŐTERJESZTÉST KÉSZÍTETTE:***  ***ELŐADÓ:*** | ***dr. Fuchs Vivien jogi és bizottsági referens, jegyzői megbízott***  ***ifj. Kovács György elnök*** |

***TÖRVÉNYESSÉGI VÉLEMÉNYEZÉSRE BEMUTATVA:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**dr. Göttlinger István aljegyző**

*Terjedelem: 1 + 3 oldal*

**Tisztelt Képviselő-testület!**

A Tolna Megyei Kormányhivatal TOB/22/307-1/2021 hivatkozási számú törvényességi felhívásában arra hívta fel a Szekszárdi Roma Nemzetiségi Önkormányzatot (a továbbiakban: nemzetiségi önkormányzat), hogy a nemzetiségi önkormányzat elnöke részére tiszteletdíj megállapításáról szóló az 5/2021. (II.9.) számú határozat törvénysértő, mivel a nemzetiségek jogairól szóló 2011. évi CLXXIX. törvény 10. § (3) bekezdésével ellentétes.

A 11/2021. (III.23.) határozattal visszavonásra került a korábbi 5/2021. (II.9.) határozat, valamint az elnök vállalta a kifizetett összeg visszafizetését. A 5/2021. (II.9.) határozat alapján a tiszteletdíj 33.432.- Ft összegben, 2021. január és február hónapban kifizetésre került, így a visszafizetendő összeg 66.864.- Ft.

Szekszárd Megyei Jogú Város Polgármesteri Hivatala (a továbbiakban: Polgármesteri Hivatal) a 2021. május 11. napján kelt levelében a fenti összeg visszafizetésére hívta fel a nemzetiségi önkormányzat elnökét a nemzetiségi önkormányzat kiegyensúlyozott költségvetési gazdálkodásának fenntartása érdekében 2021. május 31. napjáig.

A nemzetiségi önkormányzat elnöke a Polgármesteri Hivatal Önkormányzati és Szervezési, valamint Gazdasági Igazgatóságán jelezte, hogy részletfizetési kedvezményt kíván igénybe venni, amennyiben erre lehetősége van. A részletfizetési kedvezmény megállapítására a nemzetiségi önkormányzat Képviselő-testülete rendelkezik hatáskörrel.

Kérem a Tisztelt Képviselő-testületet az előterjesztés megtárgyalására, és a határozati javaslat elfogadására.

*A 11/2021. (III.23.) számú határozat az előterjesztés mellékletét képezi.*

**Szekszárd, 2021. június 17.**

**ifj. Kovács György**

**elnök**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2021. (…) határozata**

**részletfizetési kedvezmény megállapításáról**

A Szekszárdi Roma Nemzetiségi Önkormányzat Képviselő-testülete

1. Ifj. Kovács György elnök részére a fennálló **66.864.- Ft** összegű visszafizetési kötelezettsége tekintetében 6 havi részletfizetést engedélyez 2021. július 1. napjától;
2. az 1. pontban foglaltakra tekintettel a havonta törlesztendő összeget **11.144.- Forintban** állapítja meg;

**Határidő: 2021. június 24.**

**Felelős: Gyarmati Gábor elnök-helyettes**

1. felhívja a Polgármesteri Hivatal Gazdasági Igazgatóságát a visszafizetéssel kapcsolatos intézkedések megtételére;

**Határidő: 2021. június 30.**

**Felelős: Tamási Anna igazgatóságvezető**

1. felhívja az elnököt a 2. pontban foglalt összeget minden hónap 12. napjáig a Szekszárdi Roma Nemzetiségi Önkormányzat számlájára fizesse meg.

**Határidő: 2021. július 12.**

**2021. augusztus 12.**

**2021. szeptember 12.**

**2021. október 12.**

**2021. november 12.**

**2021. december 12.**

**Felelős: Ifj. Kovács György elnök**